Transfiguratio
Transfiguratio Domini (Graece Μεταμόρφωσις τοῦ Κυρίου) in monte Thabor facta, in Evangeliis synopticis descripta est. Transfiguratio inter festa Christiana maiora connumeratur.

Textus Evangeliorum de Transfiguratione

Liturgia Christiana 
Memoria Transfigurationis colitur:

 ab Ecclesiis occidentalibus (Romana, Anglicana, nonnullis Lutheranis) die 6 Augusti; 
 ab Ecclesiis orientalibus (orthodoxa et catholicis ritus orientalis) die 6 Augusti Calendario Iuliano (i.e. 19 Augusti Gregoriano);
 ab Ecclesia Armena dominica quattuordecima post Pascha, scilicet non ante diem 28 iunii nec post diem 1 augusti;
 a nonnullis Lutheranis dominica ultima post Epiphaniam (scilicet dominica ante Septuagesimam).

Praeterea haec lectio de transfiguratione in ecclesiis ritus Romani quotannis Dominica secunda in quadragesima ad animos fidelium in passionem Iesu componendos profertur:

 in ritu antiquo (iuxta Missale Pii V, 1570/1962) semper legitur descriptio Transfigurationis secundum Matthaeum, quae etiam sabbato praecedenti (sabbato Quattuor Temporum) lecta est;
 in ritu novo (iuxta Missale Pauli VI, 1970) eo modo, ut in serie lectionum A secundum Matthaeum, in B secundum Marcum, in C secundum Lucam legatur.

Similiter in contacio liturgiae Divinae byzantinae in festo ipso Transfigurationis cantatur: "[...] et discipuli gloriam tuam viderunt [...], ut te crucifixum conspicientes passionem voluntarie te passum esse cognoscant."

In Russia festum Transfigurationis Salvatorem malorum nominari solebat; hoc die mala nuper collecta in ecclesiam collata et benedicta sunt. Similiter in Ecclesia catholica ukrainica, ubi primi fructus eo anno collecti hoc die benedicuntur.

Notae

Feriae Christianae
Ecclesiae Orthodoxae
Ecclesia Catholica
Duodecim festa principalia Orthodoxa